section_heading: Obrazovanje
paragraph_text: Nakon završene osnovne škole u Brnu, Kania je odlučio da ne želi nastaviti obrazovanje u Češkoj nego u SAD-u.<ref> Međutim, njegova obitelj nije si mogla priuštiti skupe američke školarine. Kania je stoga odlučio sam kontaktirati desetke privatnih srednjih škola i zatražiti stipendije. Dobio je ponude od dvije škole.<ref> Kania se na kraju upisao na Redemption Christian Academy u New Yorku,<ref> gdje je 2012. stekao američku diplomu srednje škole. Po povratku je postao suosnivač obrazovne grupe čiji je cilj srednjoeuropskim studentima omogućiti kvalitetno srednjoškolsko i sveučilišno obrazovanje u SAD-u, Kanadi, Australiji i cijeloj Europi.